open-index/open-wikipedia-markdown huggingface dataset:
Kisapirtti

**Kisapirtti** on hirsirakennus Kangasalan Liutussa, Pitkäjärven eteläpuolisella harjulla, 12 kilometrin päässä Tampereen keskustasta. 

## Historia

### Kisapirtti julkisuuteen

Tampereen Hiihtoseura järjesti ennen talvisotaa Pitkäjärven harjulle retkeilymajan. Kisapirttiä alettiin rakentaa kevättalvella vuonna 1938 ja syyskuun lopulla pidettiin yleisölle avajaiset. Samoihin aikoihin tehtiin myös Kisapirtillä hyppyrimäki Pitkäjärven jyrkälle Eteläharjulle. Nykyään mäki on ollut jo kauan poissa käytössä. 
Hiihtomajan vihkiäiskilpailut järjestettiin sunnuntaina 22.1.1939. Tällöin lehdet mm. Aamulehti kirjoitti paljon Kisapirtistä. Esimerkiksi Kisapirtin avajaisista, kilpailuista ja hyppyrimäen ennätyksistä. 
Kausi jäi kuitenkin merkittävien kilpailujen osalta ainoaiksi. Tampereen Hiihtoseuran toiminta hiipui sotavuosien jälkeen ja tavoite loppui tehdä Kisapirtistä Tampereen hiihtomajan urheilukeskus.

### Kunnostamisen hiipuvuus

Kisapirtti myytiin Tampereen Kotkille vuonna 1950. Kotkilla maja oli muutaman vuosikymmenen ja toimintaa siellä oli niin harvoin, että maja joutui paljon ilkivallan kohteeksi. Kisapirttiä päästiin tuhoamaan pahin seurauksin. 
Vehmaisten Urheilijat osti Kotkilta pirtin vuonna 1959. Pirtti oli tällöin hirveässä kunnossa. Ikkunat ja kaikki irtain oltiin rikottu ja kirkkokamiina kaadettu. Pirttiä alettiin kunnostaa ahkeralla työllä. Pirtti oli niin huonossa kunnossa, että esimerkiksi kattokin piti korjata ja savupiippu muurata uudestaan. Silloin Kisapirttiä alettiin kunnostaa.

### Kisapirtin aika

Maja kunnostettiin ja seuraväki teki majalle johtavan tien, Kisapirtintien. Vuonna 1960 vappuaattona Vehmaisten urheilijat järjesti ensimmäisen yleisötilaisuuden juuri remontoimassa majassa. Alkoi Kisapirtin aika. Kisapirttiä alettiin käyttää monin tavoin. Pirtillä esimerkiksi esiinnyttiin, tanssittiin, harjoiteltiin, kilpailtiin ja pirttiä vuokrattiin myös muille seuroille ja järjestöille. 
Vehmaisten urheilijat myivät Kisapirtin vuonna 1972 Tampereen kaupungille, koska seuraväki alkoi uupua pirtin suururakasta ja jatkuvasta huolenpidosta ja kunnostamisesta. Myöhemmin kuitenkin Vehmaisten urheilijat vuokrasivat Tampereelta Kisapirtin vuonna 2001. Seuran tehtävänä on elvyttää pirttiä monin tavoin. Nykyään Kisapirtillä voi järjestää esimerkiksi häitä, perhejuhlia, retkiä tai pikkujouluja. Kisapirtillä myydään myös lämmintä mehua ja pullaa talvisin lähinnä hiihtäjille. Pirtiltä lähtee myös hiihtolatu 5 kilometriä Tamperetta kohti.

## Sisä- ja ulkotilat

Pirtti on kaksikerroksinen. Istumapaikkoja on Kisapirtillä sadalle hengelle. Sisällä on sali, jossa on suuret pirttipöydät. Pirtillä on myös sähkölämmitys, takka, kylmä- ja lämminvesi, viileää säilytystilaa, parvi, orkesterikoroke ja kaksi sähköliettä. Pihalla on vapaasti parkkipaikkoja.

## Sijainti

Kisapirtti sijaitsee suunnilleen yhden kilometrin pituisella Kisapirtintiellä, Pitkäjärven eteläharjun päädyllä, 12 kilometrin päässä Tampereen keskustasta. Pirtin luota lähtee myös jyrkästi alaspäin menevä vanha hyppyrimäki ja talvisin hiihtolatu.

## Lähteet
*
Dennis Satin

**Dennis Satin** (s. 18. helmikuuta 1968) on saksalainen elokuvaohjaaja. Hänen työnsä tulosta on muun muassa *Kuuma keikka Berliiniin* (*Nur aus Liebe*, 1996), jossa pääosien esittäjinä ovat Katja Riemann ja Hannes Jaenicke.

Satin syntyi Bulgarian pääkaupungissa Sofiassa ja kasvoi Kasselissa. 

## Aiheesta muualla
*
Maria Schrader

**Maria Schrader** (s. 27. syyskuuta 1965 Hannover) on saksalainen näyttelijä ja elokuvakäsikirjoittaja. Hänet tunnetaan muun muassa elokuvista *Paahtava elämä* (1994), *Meschugge* (1998), *Aimée & Jaguar* (1999) ja *[[Ruusujenkatu|Ruusujen katu]]* (2003). Hän oli tuomariston jäsenenä vuoden 2000 Berliinin elokuvajuhlilla. 

## Aiheesta muualla
*
Max Färberböck

**Max Färberböck** (s. 22. syyskuuta 1950) on saksalainen elokuvaohjaaja. Hän opiskeli Münchenin Hochschule für Fernsehen und Filmissä ja on työskennellyt myös Buenos Airesissa ja Italiassa.

Färberböckin kansainvälisesti tunnetuimpia töitä on *Aimée & Jaguar* (1999), jonka tähtiroolin esitti Maria Schrader. Vuonna 2008 valmistui elokuva *Anonyma – Eine Frau in Berlin*, jonka pääosassa on Nina Hoss. Elokuva perustuu anonyymin kirjoittajan teokseen *[[Eine Frau in Berlin]]*, joka ilmestyi ensin vuonna 1954 englanniksi, vasta myöhemmin saksaksi.

## Aiheesta muualla
*
6. Vaasan jalkaväkirykmentti

**N:o 6 Vaasan jalkaväkirykmentti** oli länsiarmeijan reserviin kuuluva joukko-osasto ja sen komentajana oli majuri Martin Ekström.
## Joukko-osastot
***[[Vaasan pataljoona (valkoiset)|Vaasan pataljoona]]**
Päällikkö: jääkärikapteeni Carl Lennart Nordensvan

***[[Pohjanmaan pataljoona (valkoiset)|Pohjanmaan pataljoona]]**
Päällikkö: jääkärikapteeni Lauri Taavetti Tiainen myöhemmin jääkärikapteeni Vilho Lindén

***[[Keski-Pohjanmaan reservipataljoona (valkoiset)|Keski-Pohjanmaan reservipataljoona]]**
Päällikkö: majuri G. A. Bäckman
## Lähteet
*
*
*
Pohjanmaan pataljoona

**Pohjanmaan pataljoona** oli länsiarmeijan reservin N:o 6 Vaasan jalkaväkirykmenttiin kuuluva joukko-osasto. Pataljoonan komentajana oli jääkärikapteeni Lauri Taavetti Tiainen myöhemmin jääkärikapteeni Vilho Lindén
***1. komppania**
Päällikkö: Matti Loukola, jääkärivänrikki Viljo Laakso
***2. komppania**
Päällikkö: Hjalmar Slotte
***3. komppania**
Päällikkö: jääkärivänrikki Lahja August Oksanen
***konekiväärikompania**
Päällikkö: jääkäriluutnantti Juho Emil Vähäpassi
## Lähteet
* Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota 1918 osat V ja VI, Otava Helsinki 1924–1925.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
Keski-Pohjanmaan reservipataljoona

**Keski-Pohjanmaan reservipataljoona** oli sisällissodassa valkoisten länsiarmeijan reservin  N:o 6 Vaasan jalkaväkirykmenttiin kuuluva joukko-osasto. Pataljoona koottiin Pietarsaaren alueen miehistä, ja se järjestäytyi Kolhossa 16. maaliskuuta 1918. Se siirrettiin rintamalle 21. maaliskuuta 1918. Tässä vaiheessa pataljoona käsitti 600 miestä.

Pataljoonan komentajana oli majuri G. A. Bäckman.
***1. komppania**
Päällikkö: aliupseeri H. Hietala
:Joukkueenjohtajat: jääkärivääpeli Gustaf Holger Ramstedt (siirrettiin Porin Rykmentin 3. pataljoonaan).
***2. komppania**
Päällikkö: aliupseeri S. V. Paaer
***3. Komppania**
Päällikkö: kersantti Elias Paalanen
***konekiväärikomppania**
Päällikkö: kersantti Onni Valdemar Aulo

## Lähteet
* Toim. Ignatius, Theslöf, Palmén, Grotenfelt, Nordenstreng ja Soikkeli, *Suomen vapaussota 1918* osat V ja VI, Otava Helsinki 1924–1925.
* *Suomen jääkärien elämäkerrasto 1975*, Sarja: Sotatieteen Laitoksen Julkaisuja XIV, Helsinki: Jääkäriliitto 1975 .
Helsingin evankelis-luterilainen hiippakunta

**Helsingin hiippakunta** () on yksi Suomen evankelis-luterilaisen kirkon yhdeksästä hiippakunnasta. Hiippakunta perustettiin vuonna 1959 jakamalla Tampereen hiippakunta kahteen osaan. Helsingin hiippakunnan pääkirkko on Helsingin tuomiokirkko Senaatintorilla (entinen Suurkirkko).

Pääkaupunkiseudun suuresta kasvusta johtuen Suomen evankelis-luterilaisen kirkon kirkolliskokous päätti vuonna 2002 hiippakunnan uudelleen jakamisesta. Hiippakunnan läntisestä osasta perustettiin Espoon hiippakunta, joka aloitti toimintansa vuoden 2004 alussa. Samalla Orimattilan seurakunta siirrettiin Tampereen hiippakuntaan.

Helsingin hiippakuntaan kuuluu 30 Helsingin, Vantaan ja itäisen Uudenmaan suomenkielistä seurakuntaa, jotka on jaettu kuuteen rovastikuntaan.

Suurin osa hiippakunnan seurakunnista on suomenkielisiä, ja Myrskylän ja Ruotsinpyhtään seurakunnat ovat kaksikielisiä, joissa suomi on enemmistökieli. Hiippakunta itse on kaksikielinen kirkon kielisäännösten mukaisesti 1. syyskuuta 2006 alkaen. Helsingin hiippakunnan nykyisenä piispana toimii Teemu Laajasalo. 

Teemu Laajasalo totesi elokuussa 2020, että Helsingissä vihitään avioliittoon myös samaa sukupuolta olevat parit eikä näin toimineita pappeja rangaista.

## Piispat

## Hiippakunnan seurakunnat

## Ystävyyshiippakunnat
Helsingin hiippakunnan ystävyyshiippakuntia ovat:
* Namibian evankelis-luterilaisen kirkon läntinen hiippakunta
* Walesin St. Asaphin hiippakunta

## Katso myös
* Uskonto Uudellamaalla
* Helsingin evankelis-luterilaisen hiippakunnan vaakuna

## Lähteet

## Aiheesta muualla

*Helsingin hiippakunnan kotisivut
George Arundale

Tohtori **George Sidney Arundale** (1. joulukuuta 1878 Surrey, Englanti &mdash; 12. elokuuta 1945 Adyar, Intia) oli Kansainvälisen Teosofisen seuran presidentti, vapaamuurari, ja Vapaan katolisen kirkon piispa.

Äidin kuoleman jälkeen hänen tätinsä Francesca Arundale adoptoi hänet. Aluksi hänen yksityisopettajana toimi Charles Webster Leadbeater ja myöhemmin hänen muuttaessaan tätinsä kanssa Saksaan hän aloitti normaalin koulun. Palattuaan takaisin Englantiin hän suoritti maisterin tutkinnon St John's Collegessa Cambridgessa.

Vuonna 1902 hän muutti Varanasiin missä hänestä tuli historian opettaja Central Hindu Collegeen ja myöhemmin samaisen koulun johtaja. Hän auttoi myös Herbert Whyteä lapsille ja nuorille suunnatun *The Order of the Round Table*-ritarikunnan toiminnassa. Vuonna 1917 hän organisoi Annie Besantin ja Rabindranath Tagoren kanssa "National University of India"-koulun Chennaihin.

Kesäkuussa 1917 Arundale pidätettiin yhdessä Annie Besantin ja Bahman Pestonji Wadian kanssa sotkeutumisesta Intian itsenäisyysliikkeeseen.

Vuonna 1920 hän avioitui Nilakanta Sri Ramin siskon Rukmini Devin kanssa. Avioliitto johti skandaaliin koska Rukmini Devi oli bramiini, joka oli avioitunut ulkomaalaisen kanssa.

Vuonna 1926 hänestä tuli Intian vapaan katolisen kirkon piispa ja vuonna 1934 hänestä tuli Kansainvälisen Teosofisen Seuran presidentti. Samana vuonna hän perusti myös "Besant Memorial School"-koulun. He kutsuivat myös Maria Montessorin Intiaan, joka sinne saavuttuaan työskenteli koulussa opettajana. Vuonna 1936 Arundale ja Rukmini perustivat Intialaisen klassisen tanssin koulun Kalakshetran. Hän työskenteli myös *World Federation of Young Theosophists*-järjestölle.

Hän toimi myös vapaamuurarina vuodesta 1902 lähtien Kansainvälisessä Yhteis-vapaamuurarijärjestö Le Droit Humainissa. 

## Teokset

* *The spirit of youth*. The Spirit of youth, 19--
* *Thoughts on "At the feet of the master"*. Theosophical Publishing House, Adyar 1919
* *Palvelemisen tie*. Tietäjä, Helsinki 1922
* *The real and the unreal*. Theosophical Publishing House, Adyar 1923
* *The bedrock of education*. Theosophical publishing house, 1924
* *Do we live on earth again?*. Theosophical Society, 1928
* *Freedom and friendship*. Theosophical Publishing House, Madras 1935
* *Mount Everest, sen henkinen saavuttaminen*. Mystica, Helsinki 1935
* *You*. Theosophical Publishing House, 1935
* *Teosofisen seuran kesäkoulu Kauniaisissa 4.–6.7.1936 : aamu- ja kysymyskokoukset*. Teosofinen seura, 1936
* *Education for happiness*. Theosophical Publishing House, Madras 1938
* *Kundalini: an occult experience*. Theosophical Publishing House, Adyar 1938
* *The lotus fire: a study in symbolic yoga*. Theosophical Publishing House, Adyar 1939
* *A fragment of autobiography*. Theosophical Press, Madras 1940
* *Nirvana: a study in synthetic consciousness*. Theosophical Publishing House, Adyar 1978

## Lähteet
* Wood, Ernest: *Is this Theosophy*. Kessinger Publishing, Whitefish 1999; 

## Aiheesta muualla
* Biography  
* Biography 
* Lyhyt elämäkerta  
* George Arundale in Upasika.com
G&L

**G&L** on Leo Fenderin, George Fullertonin ja Dale Hyattin perustama kitaroita ja bassoja valmistava yritys. Yritys perustettiin 1979 loppupuolella, Leo Fenderin myytyä Fender Musical Instruments Corporationin. G&L:n valmistamilla soittimet ovatkin samankaltaisia kuin Fenderin kitarat, mutta niissä on monia uudenaikaisia lisäyksiä. Yhtiön kitarat valmistetaan Fullertonissa, Kaliforniassa.

## Sähkökitaroita
*ASAT Classic
*ASAT Classic Bluesboy
*ASAT Classic Bluesboy Semi-Hollow
*ASAT Classic Custom
*ASAT Classic Custom Semi-Hollow
*ASAT Classic Semi-Hollow
*ASAT Deluxe
*ASAT Deluxe Semi-Hollow
*ASAT Semi-Hollow
*ASAT Special
*ASAT Special Deluxe
*ASAT Z-3
*ASAT Z-3 Semi-Hollow
*Comanche
*Comanche Semi-Hollow
*Invader
*Invader Plus
*Invader XL
*Legacy
*Legacy 2HB
*Legacy Deluxe
*Legacy HB
*Legacy Semi-Hollow
*Legacy Special
*S-500
*S-500 Deluxe
*S-500 Semi-Hollow
*SC-2

## Aiheesta muualla
* G&L Guitarsin kotisivut
Suomen joukkue lentopallon Maailmanliigassa 2006

**[[Suomen lentopallomaajoukkue]]** pelasi historiansa toisen kerran Lentopallon maailmanliigassa kaudella 2006. Joukkue sijoittui lopulta lohkossaan kolmanneksi, ja maailmanliigassa lopulta 11. sijalle.

## Joukkue

## Valmennusryhmä

* Päävalmentaja: Mauro Berruto 
* Kakkosvalmentaja: Pertti Honkanen, 
* Fysiikkavalmentaja: Andrea Pozzi 
* Tilastoijat: Fabio Gabban  , Tuomas Mikkola 
* Physioterapeutti: Marko Panu 
* Tiedottaja: Toni Flink 
* Lääkäri: Tiina Nylander 

## Muuta

Suomi sai paikan maailmanliigaan, kun Kreikka luopui juuri ennen liigan alkua paikastaan. Suomi oli hakenut jo paikkaa pitkään, ja onnistui lopulta saamaan paikan.

## Katso myös

* Lentopallon maailmanliiga
Nina Hoss

**Nina Hoss** (s. 7. heinäkuuta 1975 Stuttgart, Länsi-Saksa) on saksalainen näyttelijä. Hän on poliitikko Willi Hossin ja Heidemarie Rohwederin tytär.

## Ura

Hoss esiintyi kuunnelmissa seitsemänvuotiaana ja aloitti teatteriuransa teini-ikäisenä. Hän opiskeli Berliinin Hochschule für Schauspielkunst Ernst Buschissa. Hänelle on myönnetty muun muassa Baijerin elokuvapalkinto (2006) ja Hopeinen karhu (2007).

Työrupeaman teatterissa tehnyt Hoss on esiintynyt myös elokuvissa, kuten *Und keiner weint mir nach* (1996), *[[Valkoinen masai]]* (2005), *Elementarteilchen* (2006) ja *Phoenix* (2024).

## Lähteet

## Aiheesta muualla
Amongst the Catacombs of Nephren-Ka

**Amongst the Catacombs of Nephren-Ka** on amerikkalaisen death metal -yhtye Nilen ensimmäinen vuonna 1998 julkaistu studioalbumi. Levy eroaa tyyliltään yhtyeen myöhemmistä tuotoksista rujomman äänimaiseman ja huomattavasti lyhyempien kappaleiden vuoksi.

Erikoisena yksityiskohtana voidaan mainita 7. kappaleen kielioppivirhe, saksan kielen mukainen monikkomuoto olisi **Assyrer**.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Karl Sanders – laulu ja kitara
* Chief Spires – bassokitara
* Pete Hammoura – rummut

### Sessiojäsenet
* Pete Hammoura, Mahala Kapala ja Drilbu Dungkar – perkussiot

## Arvostelut
* AllMusic: 
* Imperiumi: 8/10

## Lähteet

## Aiheesta muualla
*
Ossi Malinen

**Ossi Malinen** (oik. **Osmo Malinen**) (12. joulukuuta 1928 Helsinki – 31. maaliskuuta 2008 Helsinki) oli suomalainen muusikko. Hän tuli tunnetuksi 1950- ja 1960-luvulla käännösiskelmien sovittajana. Hänen sovittamiaan iskelmiä esittivät useat sen ajan iskelmätähdet. Malisen sovittamista suosituista iskemistä mainittakoon Olavi Virran esittämät "Karavaani", "Maruzzella" ja "Delfiinipoika" vuodelta 1957 sekä "Eva" vuodelta 1959.

Malinen soitti tenorisaksofonia, huilua ja klarinettia ja esiintyi useissa orkestereissa, joista mainittakoon Onni Gideonin ja Ossi Runnen yhtyeet sekä Radion tanssiorkesteri.

Malinen vietti loppuvuotensa hiljaisuudessa ja hänen kuolemansakin tuli yleiseen tietoon vasta runsas kaksi vuotta myöhemmin.

## Lähteet

## Aiheesta muualla

* Pomus.net
* Suomalaisen musiikin tiedotuskeskus
Phillippa Wilson

**Phillippa Wilson** (s. 1970 York, Englanti, UK) on englantilainen näyttelijä joka tunnetaan Suomessa parhaiten rooleistaan ITV:n draamasarjoissa. Hän esitti Cheryl Lampardia sarjassa *[[Sydän paikallaan]]* 2001–2002 sekä ylikonstaapeli Raymond Craddockin vaimoa Penny Craddockia sarjassa *[[Sydämen asialla]]* 1998–2002.

## Aiheesta muualla

*
Gigi (elokuva)

**Gigi** on vuonna 1958 ensi-iltansa saanut elokuvamusikaali. Elokuva perustuu Broadway-näytelmään, jossa Gigiä näytteli uraansa aloitteleva Audrey Hepburn. Näytelmä taas perustuu Coletten kirjoittamaan romaaniin *[[Gigi (romaani)|Gigi]]*. Elokuva oli niin arvostelu- kuin kaupallinenkin menestys ja voitti peräti yhdeksän Oscar-palkintoa ja kolme Golden Globe -palkintoa. Elokuvan ohjasi Vincente Minnelli ja pääosissa esiintyivät Leslie Caron, Maurice Chevalier ja Louis Jourdan. Leslie Caron ei laulanut elokuvassa itse, vaan hänen lauluäänenään toimi Betty Wand.

## Juoni

Vuosisadan vaihteen Pariisissa Gaston Lachaille (Louis Jourdan) on rikas teollisuusmies, kuten myös hänen enonsa Honoré (Maurice Chevalier). Gaston on kuitenkin lopen kyllästynyt ylelliseen elämäänsä ja lukuisiin rakastajattariinsa. Gastonin ainoita iloja on viettää aikansa enonsa vanhan ystävän Madame Alvarezin (Hermione Gingold) sekä tämän nuoren ja huolettoman tyttärentyttären Gigin (Leslie Caron) seurassa. Gigi käy tätinsä Alician (Isabel Jeans) &ndash; jonka huhutaan olleen nuorena kuuluisa kurtisaani &ndash; luona opettelemassa etikettiä ja glamouria. Gaston päättää tutustuttaa Gigin seurapiireihin. Lopulta Gaston tajuaa rakastuneensa Gigiin ja he päätyvät naimisiin.

## Elokuvan laulut
* ”Thank Heaven for Little Girls” – Maurice Chevalier
* ”It’s a Bore” Louis Jourdan – Maurice Chevalier
* ”The Parisians” – Leslie Caron (varjoäänenä Betty Wand)
* ”Gossip”
* ”Waltz at Maxim’s (She Is Not Thinking of Me)” – Louis Jourdan
* ”The Night They Invented Champagne” – Leslie Caron (varjoäänenä Betty Wand), Hermione Gingold, Louis Jourdan
* ”I Remember It Well” – Hermione Gingold, Maurice Chevalier
* ”Gaston’s Soliloquy” – Louis Jourdan
* ”Gigi” – Louis Jourdan
* ”I’m Glad I’m Not Young Anymore” – Maurice Chevalier
* ”Say a Prayer for Me Tonight” – Leslie Caron (varjoäänenä Betty Wand)

## Palkinnot
### Oscar-palkinnot
* Paras elokuva
* Paras ohjaus: Vincente Minnelli
* Paras lavastus: E. Preston Ames, F. Keogh Gleason, Henry Grace ja William A. Horning
* Paras kuvaus: Joseph Ruttenberg
* Paras puvustus: Cecil Beaton
* Paras leikkaus: Adrienne Fazan
* Paras musiikki: André Previn
* Paras laulu: Alan Jay Lerner (sanat), Frederick Loewe (musiikki) - laulusta "Gigi"
* Paras sovitettu käsikirjoitus: Alan Jay Lerner

### Golden Globe-palkinnot
* Paras elokuva - musikaali tai komedia
* Paras ohjaus: Vincente Minnelli
* Paras naissivuosa: Hermione Gingold

## Muut tunnustukset
Elokuva valittiin vuonna 1991 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. *[[The New York Times]]in* kriitikot valitsivat *Gigin* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
*
Mama Said

**Mama Said** on yhdysvaltalaisen kitaristi Lenny Kravitzin vuonna 1991 julkaistu toinen studioalbumi.

## Kappaleet

#"Fields of Joy"  – 4:03 
#"Always On The Run"  – 3:57
#"Stand By My Woman"  – 4:16 
#"It Ain't Over 'Til It's Over"  – 3:55 
#"More Than Anything In This World"  – 3:43 
#"What Goes Around Comes Around"  – 4:40 
#"The Difference Is Why"  – 4:48 
#"Stop Draggin' Around"  – 2:37 
#"Flowers for Zoe"  – 2:45 
#"Fields of Joy (Reprise)"  – 3:57 
#"All I Ever Wanted"  – 4:04
#"When the Morning Turns to Night"  – 2:58
#"What The Fuck Are We Saying?" – 5:13 
#"Butterfly" – 1:50

## Kokoonpano

* Lenny Kravitz - laulu ja kitara
* Henry Hirsch (aka Paul Landers) - basso
* Slash - kitarasoolo kappaleissa "Fields of Joy" ja "Always On The Run".
* Sean Ono Lennon - piano kappaleessa "When the Morning Turns to Night"
* Karl Denson - saksofoni kappaleissa "Always On The Run", "Stand By My Woman", "What Goes Around Comes Around" ja "What The Fuck Are We Saying?".
Markkinat (taloustiede)

Taloustieteessä **markkinoilla** tarkoitetaan järjestelyä, joka mahdollistaa ostajien ja myyjien kohtaamisen hyödykkeiden vaihtamiseksi. Markkinoilla markkinaosapuolet (eli myyjät ja ostajat) voivat arvioida myynnissä olevia hyödykkeitä, mikä mahdollistaa hyödykkeen hinnan muodostuksen. 

Erityisesti mikrotaloustiede keskittyy erilaisten markkinamekanismien ja -rakenteiden tutkimiseen. 

## Täydellinen kilpailu
Ostaminen ja myyminen eivät itsessään tuota "oikeaa" hintatasoa, vaan ostaminen ja myyminen tuottavat oikean hintatason silloin kun markkinoiden rakenne on kunnossa. Toisin sanoen, jotta hinnanmuodostuksessa vältyttäisiin erilaisten kartellien vääristymiltä, niin markkinoiden rakenteen tulisi olla riittävän lähellä täydellisen kilpailun ehtoja:

*markkinoilla on paljon ostajia ja myyjiä
*hyödykkeet ovat samanlaisia
*ostajat ja myyjät tietävät muiden ostajien ja myyjien asettamat hinnat
*yrityksillä on yhtäläinen mahdollisuus hankkia tuotantoteknologiaa ja tuotannontekijöitä
*mikä tahansa yritys voi vapaasti tulla markkinalle ja poistua markkinalta, eli markkinoilletulon esteitä (engl. *barriers of entry*) ei ole

## Katso myös
*Kysyntä ja tarjonta
*Monopoli
*Monopsoni
*Duopoli
*Oligopoli
*Täydellinen kilpailu
*Epätäydellinen kilpailu
*Markkinatalous
*Vapaat markkinat
*Näennäismarkkinat
*Vuorovaikutus
*Kiinteä valuuttakurssi
*Kelluva valuuttakurssi

## Lähteet
*

### Viitteet
Kashima Antlers

**Kashima Antlers** () on japanilainen jalkapallojoukkue Kashimasta, joka pelaa Japanin pääsarjassa J. Liigassa. Kashima on ollut menestynein joukkue vuonna 1993 perustetussa liigassa. Se on voittanut viidesti liigamestaruuden, kolmesti cupin ja kolmesti Keisarin Cupin. Kashima Antlers on myös ainoa J. Liigan joukkue, joka on liigan perustamisesta asti ollut joka vuosi pääsarjassa.

## Mestaruudet

### Kansainväliset kilpailut

* **A3 Champions Cup** (1) 2003
* **[[Copa Suruga Bank|Suruga Bank Championship]]** (2) 2012, 2013 

### Kansalliset kilpailut

* **[[J1 League|J1 Liiga]]** (9) 1996, 1998, 2000, 2001, 2007, 2008, 2009, 2016, 2025
* **Keisarin Cup** (5) 1997, 2000, 2007, 2010, 2016
* **Japanin Liigacup** (6) 1997, 2000, 2002, 2011, 2012, 2015
* **Japanin Supercup** (6) 1997, 1998, 1999, 2009, 2010, 2017

## Entisiä pelaajia

* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 

## Aiheesta muualla

* Kashima Antlersin viralliset sivut
Matti Pursula

**Matti Pursula** (s. 1946) on Teknillisen korkeakoulun (TKK) entinen rehtori. Vuodesta 2003 rehtorina toiminut tekniikan lisensiaatti Pursula palveli aiemmin liikennetekniikan professorina ja TKK:n vararehtorina. Lisäksi hän toimi Aalto-yliopiston teknillisen korkeakoulun johtavana dekaanina 2010–2011, siihen asti kun korkeakoulu jakaantui neljäksi tekniikan kouluksi. 

Pursulan tutkimuksen tärkeimpiä alueita ovat muun muassa liikenteen simulointi ja ohjaus, liikennevirran ominaisuudet ja liikenteen kysyntämallit. Työssään hän on turvautunut niin sumeaan logiikkaan, neuroverkkoihin kuin geneettisiin algoritmeihinkin.

## Lähteet
Infiniti G20

**G20** oli Infinitin perusmalli Yhdysvalloissa lähes koko 1990-luvun ja 2000-luvun alussa. Se oli lähes identtinen Japanissa ja Euroopassa myydyn Nissan Primera sedanin kanssa, mutta G20:ssä oli parempi perusvarustelu. Se esiteltiin 1991 kilpailemaan Acura Integran, BMW 3-sarjan, Lexus ES250:n ja Volvo 240:n kanssa; myöhemmissä mainoksissa autoa myytiin sloganilla ”Born in Japan. Educated in Europe. Now Available in America”. (Syntynyt Japanissa. Koulutettu Euroopassa. Nyt saatavilla Amerikassa.) Nissanin markkinointiosaston korkeista odotuksista huolimatta auto ei mennyt kaupaksi yhtä hyvin kuin monet kilpailijansa. G20:tä valmistettiin kahden sukupolven verran, mallia HP10 (P10) valmistettiin 1991–1996, ja mallia HP11 (P11) vuosina 1999–2002. Kaikki G20:t olivat etuvetoisia ja ne valmistettiin Oppamassa, Japanissa.

## Aiheesta muualla
Saurian Meditation

**Saurian Meditation** on Nile-yhtyeestä tunnetun Karl Sandersin vuonna 2004 julkaisema ensimmäinen täysin folk- & ambient-musiikkiin nojaava soolojulkaisu. Nilestä tutut teemat jatkuvat levyn liikkuessa teemallisesti Muinaisen Egyptin ja Lähi-idän mytologiassa sekä H. P. Lovecraftin luomassa Cthulhu-mytologiassa.

## Kappaleet
#
#
#
#
#
#
#
#
#
#

## Kokoonpano
* Karl Sanders – baglama saz, akustinen kitara, sähkökitara, kosketinsoittimet, basso

**Sessiojäsenet**
* Mike Brezeale – laulu
* Pete Hammoura – rummut, perkussiot
* Shawn Allen – akustinen kitara kappaleessa ”Whence No Traveler Returns”
* Dallas Toler-Wade – taustalaulu kappaleessa ”The Elder God Shrine”
* David Vincent – puhe kappaleessa ”The Forbidden Path Across the Chasm of Self Realisation”
* Juan Gonzalez – rummut kappaleessa ”Beckon the Sick Winds of Pestilence”, gongi kappaleessa ”Whence No Traveler Returns” ja taustalaulu kappaleessa ”The Elder God Shrine”.

## Lähteet

## Aiheesta muualla
* 
*
Bravo-palkinto

**Bravo** () oli italialaisen *[[Guerin Sportivo]]* -urheilulehden vuodesta 1978 lähtien vuosittain jakama palkinto, joka myönnettiin Euroopan parhaalle nuorelle jalkapalloilijalle.

Vuoteen 1992 asti palkinto myönnettiin alle 23-vuotiaalle pelaajalle, jonka seurajoukkue oli ottanut osaa johonkin Euroopan jalkapalloliiton järjestämään kansainväliseen seurajoukkuekilpailuun (Euroopan cup, Uefa-cup tai Cup-voittajien cup). Vuodesta 1992 lähtien myöntämiskriteerinä on ollut alle 21 vuoden ikä ja pelaaminen missä tahansa eurooppalaisessa sarjassa. Voittaja valitaan useimmissa Euroopan maissa pelatun syksy–kevät-kauden jälkeen, ei kalenterivuoden lopussa. Bravoa on kutsuttu alle 21-vuotiaiden Kultaiseksi palloksi.

Vain espanjalainen Emilio Butragueño ja brasilialainen Ronaldo ovat voittaneet palkinnon kahdesti.

Palkinto lopetettiin vuoden 2015 jälkeen.
 
## Voittajat

## Lähteet
* http://www.rsssf.com/miscellaneous/bravo-awards.html

### Viitteet
Bravo

**Bravo** voi viitata ainakin seuraaviin:

* bravo, b-kirjaimen radioaakkonen
* *Bravo!* (italiaa, suom. 'hyvä'), yleisön huudahdus kunnianosoitusten aikana
* Bravo, Yhdistyneessä kuningaskunnassa vuosina 1985–2011 toiminut digitaalinen televisiokanava
* Bravo, yhdysvaltalainen kaapelitelevisioyhtiö, josta on myös versiot Australiassa ja Uudessa-Seelannissa
* Bravo, kanadalainen draamapainotteinen televisiokanava, nykyään nimeltään CTV Drama Channel
* Bravo, *Guerin Sportivo* -urheilulehden vuosittain jakama palkinto
* Fiatin automalleja:
** Fiat Bravo, vuosina 1995–2001  valmistettu automalli
** Fiat Bravo, vuosina 2007–2016 valmistettu automalli
* Bravo, venäläinen rockyhtye
* Bravo, tekstinkäsittelyohjelmisto
* Bravo, Saksassa, Puolassa, Serbiassa, Sloveniassa, Romaniassa, Unkarissa, Bulgariassa ja Venäjällä ilmestyvä nuortenlehti
* Bravo!, Otavan ruotsin kielen kirjasarja
* Operettiteatteri Bravo!, suomalainen operettiteatteri
* BRAVO TV, Bravo-lehden ylläpitämä televisiokanava
* Castle Bravo, Yhdysvaltain suurin vetypommikoe vuonna 1954
* NK Bravo, slovenialainen jalkapallojoukkue
* Bravo, seuraavien henkilöiden sukunimi:
** Chuy Bravo (1956–2019), yhdysvaltalainen näyttelijä ja koomikko
** Ciara Bravo (s. 1997), yhdysvaltalainen näyttelijä
** Claudio Bravo (s. 1983), chileläinen jalkapallomaalivahti
** Luis González Bravo (1811–1871), espanjalainen poliitikko, pääministeri 1843–1844 ja 1868
** Manuel Álvarez Bravo (1902–2002), meksikolainen valokuvaaja
** Miguel Obando y Bravo (1926–2018), nicaragualainen katolinen arkkipiispa
** Nicolás Bravo (1786–1854), Meksikon presidentti
** Omar Bravo (s. 1980), meksikolainen jalkapalloilija
** Raúl Bravo (s. 1981), espanjalainen jalkapalloilija
** Ruth Bravo (s. 1992), argentiinalainen jalkapalloilija
* Bravo, kuvitteellisia henkilöitä:
** Johnny Bravo, samannimisen animaatiosarjan päähenkilö
Iain Mackenzie

**Iain Mackenzie** on brittiläinen kirjailija ja filosofi. Hän on toiminut filosofian lehtorina Middlesex Universityssa Lontoossa ja politiikan lehtorina Kentin yliopistossa. 

## Teokset

* *The Idea Of Pure Critique*, Continuum 2004
* *Contemporary Social and Political Theory: An Introduction*

## Lähteet

* Mackenzie: *The Idea Of Pure Critique*, Continuum, London / New York 2004

## Aiheesta muualla
* Iain Mackenzie
Doom (vuoden 2016 videopeli)

**Doom** (tyyliteltynä **DOOM**, alkuperäisesti **Doom 4**) on id Softwaren kehittämä ensimmäisen persoonan ammuntapeli. Se julkaistiin Microsoft Windowsille, PlayStation 4:lle ja Xbox Onelle 13. toukokuuta 2016 ja Nintendo Switchille marraskuussa 2017.

Kun QuakeCon haastatteli John Carmackia, hän mainitsi *Doom 4* -projektin varmaksi. Pelin varmistettiin olevan tekeillä 7. toukokuuta 2008. Pitkään jatkuneet ongelmat kehitystyössä johtivat projektin uudelleen aloittamiseen vuonna 2011. Samalla nimi *Doom 4* muuttui pelkäksi *Doomiksi*, ja julkaisusuunnitelmat PlayStation 3- ja Xbox 360 -alustoille peruttiin. Suurin syy projektin uudelleenaloittamiseksi oli kehittäjien tyytymättömyys peliin. Pelistä oli tulossa elokuvamainen, sisältäen etukäteen suunniteltuja tapahtumia ja kohtauksia *[[Call of Duty]]* -pelisarjan tyylisesti. Kehittäjien kommenttien mukaan pelistä puuttui *Doom*-pelisarjalle ominainen tunnelma ja pelattavuus.

Ensimmäinen traileri pelistä julkaistiin 10. kesäkuuta 2014, samoihin aikoihin pelille avattiin virallinen *Doom*-internetsivu, josta trailerin voi katsoa. QuakeCon 2014 -tapahtumassa kehittäjät ilmoittivat, että pelissä tulee olemaan vanhoista *Doom*-peleistä tuttuja asioita, kuten nopea sivusuunnassa kävely, aseen lataamistoiminnon puuttuminen ja mahdollisuus kantaa mukana lukuisia eri aseita.

E3 2018 -messuilla Bethesda Softworks esitteli pelille jatko-osan, *[[Doom Eternal]]*, joka sijoittuu Maahan.

Pelissä on arcademoodi, jossa voi pelata alusta lähtien kaikkia pelin kenttiä ja niistä voi saada mitalin, jos saa tarpeeksi pisteitä.

## Vastaanotto
### Ennen julkaisua
Maaliskuun 31. päivänä julkaistu moninpeliversion beta-versio ei pelaajien yllätykseksi toiminutkaan täysin samalla tavalla kuin vuoden 1993 *Doom*. Steam-arvostelujen mukaan perinteinen areenaräiskintä oli yksinkertaistettu siten, että se miellyttäisi laajempaa yleisöä esimerksi pelaajan hitaammalla liikkumisnopeudella. Lisäksi betassa ei ollut mukana monia PC-pelaajille tärkeitä asioita, kuten graafisia asetuksia tai rajoittamatonta ruudunpäivitysnopetta. Kritiikin määrä sai Bethesdan vastaamaan, ja kehittäjät lupasivat lopullisen version olevan muokattavampi ja tasapainotetumpi.

### Julkaisun jälkeen
*Doomin* arvostelukappaleita ei ollut annettu kriitikoille ennen pelin julkaisemista, mikä sai monet epäilemään pelin laatua. Julkaisussa *Doom* sai myönteisen vastaanoton, ja muun muassa Rockpapershotgun kutsui sitä vuoden 2016 parhaaksi räiskintäpeliksi. Peliä kehuttiin sen nopeatempoisuuden, näyttävyyden, toimivan räiskinnän ja yksinpelin vuoksi. Lisäksi kiitosta sai helppokäyttöinen SnapMap-karttaeditori, jolla kuka tahansa pystyi luomaan ennalta määritellyistä huoneista uusia moninpelikarttoja. Moninpeli ei vielä julkaisun jälkeenkään saanut arvostelijoilta kiitosta ja se sivuutettiin lähinnä yksinpelin mukana tulleena kivana lisänä.

## Tekniikka
Pelin grafiikkamoottori on kehittynyt usein tavoin aikaisemmista versioista ja sisältää useita uusia tekniikoita. Renderöinti suoritetaan useassa vaiheessa useiden välitietojen avulla, jotka yhdistetään lopulliseen kuvaan. 

## Lähteet

## Aiheesta muualla
*
Somewhere Back in Time World Tour

**Somewhere Back in Time World Tour** oli brittiläisen heavy metal-yhtye Iron Maidenin konserttikiertue, jolla promotoitiin yhtyeen vuonna 2008 julkaistua kokoelma-albumia *[[Somewhere Back in Time]]*.

*Somewhere Back in Time World Tourin* konsertit perustuivat yhtyeen 1980-luvulla julkaistuihin levytyksiin, ja vuoden 1992 "Fear of the Dark"-kappaletta lukuun ottamatta kaikki konserteissa esitetyt kappaleet oli julkaistu yhtyeen 80-luvun menestysalbumeilla. Kiertueen tarkoituksena oli saada yhtyeen nuoremmille ihailijoille mahdollisuus kuulla enemmän yhtyeen vanhempaa tuotantoa. Kiertueella myös kappaleet "Moonchild" ja "Rime of the Ancient Mariner" saivat ensiesityksensä yhtyeen nykyisellä, vahvistetulla kuusihenkisellä kokoonpanolla. Kiertueen lavasteet perustuivat yhtyeen *[[Powerslave]]*-albumin ja *[[World Slavery Tour]]*-maailmankiertueen teemaan samankaltaisten, näyttävien pyrotekniikkojensa ja yhtyeen muumioidun Eddie-maskotin kera. Muumioitu ja jättimäinen Eddie esiintyi vain lavan taustalla, mutta lavalle saapunut Eddie perustui yhtyeen *[[Somewhere in Time]]*-albumiin.

Kiertueella yhtye käytti myös ensimmäistä kertaa omaa lentokonettaan Ed Force Onea, joka on Boeing 757:n malli ja viittaa nimeltään Yhdysvaltain presidentin käyttämään Air Force One-lentokoneeseen. Koneen pilottina toimi yhtyeen laulaja Bruce Dickinson, joka on siviiliammatissaan lentäjä. Kiertueen tiimoilta yhtye kuvasi myös dokumenttielokuvan *[[Iron Maiden: Flight 666]]*, joka esitettiin valituissa elokuvateattereissa kiertueen päätyttyä huhtikuussa 2009. Tämän jälkeen kyseinen dokumentti julkaistiin myös kuvatallenteena ja livealbumina. Dokumentin DVD-julkaisu sijoittui eri DVD-listojen kärkeen peräti 25 eri maassa.

Kiertue oli brittiläisten artistien ja yhtyeiden keskuudessa toiseksi tuottavin

## Kiertuepäivämäärät

## Konsertti
Lämmittelijöinä toimivat Lauren Harris sekä Avenged Sevenfold.

Iron Maidenin konsertti alkaa screeneiltä näkyvällä introlla, jonka taustalla soi kappale "Transylvania". Intron jälkeen kuullaan Churchill's Speech (katkelma Winston Churchillin puheesta).

Kappalelista:

Intro: Doctor Doctor /Transylvania/Churchill's Speech
#Aces High
#2 Minutes to Midnight
#Revelations
#The Trooper
#Wasted Years
#The Number of the Beast
#Can I Play With Madness
#Rime of the Ancient Mariner
#Powerslave
#Heaven Can Wait
#Run to the Hills
#Fear of the Dark
#Iron Maiden
Encoret:
#Moonchild
#The Clairvoyant
#Hallowed Be Thy Name

## Lähteet
David Lundbohm

**David Lundbohm** (s. 17. joulukuuta 1979 Roseau, Minnesota) on yhdysvaltalainen uransa päättänyt jääkiekkoilija, joka pelasi keskushyökkääjänä. Lundbohm pelasi urallaan pääosan Ruotsin Allsvenskanissa, mutta myös yksittäisiä kausia Pohjois-Amerikassa ja muissa Euroopan maissa.

Lundbohmin isoveli Bryan Lundbohm pelasi jääkiekkoa SM-liigassa kaudella 2007–2008.

## Pelaajaura
Lundbohm pelasi ennen ammattilaisuraansa neljä kautta Yhdysvaltain yliopistosarjassa NCAAssa pelaavan Pohjois-Dakotan yliopiston joukkueessa. Kaudeksi 2004–2005 Lundbohm siirtyi ECHL-liigan Florida Everbladesiin. Hän oli johdattamassa joukkuettaan ECHL:n finaaleihin Kelly Cupiin. Onnistuneen ECHL-kauden jälkeen AHL:ssa pelaava Providence Bruins teki Lundbohmin kanssa sopimuksen.

AHL:ssa Lundbohm teki 17 maalia 75 ottelussa. Tämän jälkeen hän siirtyi Eurooppaan ja Saksan DEL-liigaan. Lundbohm ehti olemaan harjoituskaudella kokeella Kölnissä, mutta teki sopimuksen lopulta Straubing Tigersiin, joka tarvi keskushyökkääjää Tobias Abstreiterin loukkaannuttua pitkäksi aikaa. Straubingissa Lundbohm teki pisteet 10+16 pelaamassaan 51 ottelussa.

Kauden 2007–2008 Lundbohm aloitti Sveitsin kakkosliigan SC Langenthalissa, jossa pelasi lokakuuhun, jolloin siirtyi SM-liigassa pelaavaan TPS:aan. Turussa Lundbohm aloitti hyvin, mutta ajautui loppukaudesta myös vilttiketjuun. Hän teki TPS:ssa 45 ottelussa tehot 11+14. Kaudeksi 2008–2009 hän siirtyi Allsvenskanin Växjöhön. Växjössä Lundbohm pelasi kolme kautta ja oli nostamassa joukkuetta Elitserieniin keväällä 2011. Lundbohm jätti kuitenkin Växjön kaudeksi 2011–2012 ja siirtyi Allsvenskanissa pelaavaan Västeråsiin.

Lundbohm jatkoi kaudella 2012–2013 Våsteråsissa. Kauden aikana hänet lainattiin 15 otteluksi itävaltalaiseen Vienna Capitalsiin ja kymmeneksi otteluksi TuToon.

## Lähteet

## Aiheesta muualla
*
*
Tutkimusalus Aranda

**Tutkimusalus Aranda** on Suomen ympäristökeskuksen omistama merentutkimusalus, joka on rekisteröity Suomen lipun alle kotisatamanaan Helsinki. Se on tutkimusaluksena toinen ja kaikkiaan kolmas *Arandaksi* nimetty alus. Merentutkimuslaitoksen lakkauttamisen jälkeen vuonna 2008 alus siirtyi Suomen ympäristökeskuksen hallintaan.

Alus on suunniteltu pääasiassa Itämerellä tapahtuvaan tutkimustyöhön, mutta se pystyy operoimaan kaikkialla maailmassa. Jäävahvistuksensa ansiosta alus on tehnyt matkoja muun muassa Etelämantereelle ja Pohjoiselle jäämerelle.

Kesällä 2017 aloitettiin Raumalla Rauma Marine Constructionsin telakalla *Arandan* peruskorjaus, jossa alusta pidennettiin seitsemän metriä ja tutkimus-, sekä laboratoriotiloja lisättiin. Lisämetrit mahdollistavat myös siirtymisen sähköiseen voimansiirtoon. Alus voi jatkossa kulkea lyhyitä matkoja pelkästään akkusähköllä, mikä vähentää aluksen mereen aiheuttamaa melua.

## Tekniset tiedot
Teräsrunkoisen aluksen pituus on 66,3 metriä, leveys 13,8 metriä ja syväys on 5 metriä. Laivan bruttovetoisuus on 1&nbsp;969 tonnia ja nettovetoisuus 591 tonnia. Laivan huippunopeus on 13,5 solmua ja matkanopeus 10,5 solmua.

Laivan pääkoneina on Wärtsilä Vasa 8R22 MD ja Wärtsilä Vasa 12V22 MD -dieselmoottorit, jotka kehittävät 3&nbsp;000 kilowatin tehon. *Arandan* päägeneraattoreina on kaksi Strömberg 1&nbsp;570&nbsp;kVA -konetta ja sähköisenä potkurimoottorina on Bakker 160-0-160 rpm.

  

## Katso myös
* S/S Aranda, ensimmäinen Aranda
* M/S Katarina, toinen Aranda

## Lähteet

## Aiheesta muualla
Kyle Peto

**Kyle Peto** (s. 10. syyskuuta 1982 Lethbridge, Alberta) on kanadalainen jääkiekkoilija, pelipaikaltaan puolustaja. Hän siirtyi kaudeksi 2012–2013 CHL-liigan Rapid City Rushiin.

Kaudella 2006–2007 Peto pelasi alkukauden SM-liigaa KalPassa ja kaudella 2007–2008 EIHL-sarjassa Englannissa. 

## Aiheesta muualla
*Kyle Peto Hockey databasen tietokannassa
Joonas Järvinen

**Joonas Petteri** **Järvinen** (s. 5. tammikuuta 1989 Turku) on suomalainen jääkiekkopuolustaja, joka pelaa SM-liigajoukkue Rauman Lukossa.

## Pelaajaura
Numerolla 36 pelaava Järvinen nousi Turun Palloseuran vakiokokoonpanoon, kun joukkueen kapteeni Aki Berg loukkaantui. Järvinen voitti TPS:ssä Suomen mestaruuden kaudella . Järvinen siirtyi Pelicansiin kaudeksi . Hän oli mukana voittamassa Pelicansin kanssa SM-hopeaa kaudella 2011–2012.

Järvinen valittiin Suomen joukkueeseen MM-kisoihin 2012, joissa hän pelasi numerolla 56, Ossi Väänäsen pakkiparina.

Kaudeksi 2012–2013 Järvinen siirtyi Nashville Predatorsin organisaatioon. 

Kahden Pohjois-Amerikassa vietetyn kauden jälkeen kesäkuussa 2014 uutisoitiin Järvisen siirtyvän KHL-tulokkaan, HK Sotšin riveihin.

Toukokuussa 2015 Järvinen solmi yksivuotisen sopimuksen HIFK:n kanssa. 

HK Sotši myi Järvisen KHL-oikeudet Helsingin Jokereille kesäkuussa 2015. Sotši sai vaihdossa KHL:n varaustilaisuuden 1. kierroksen varausoikeuden.

Oltuaan ilman sopimusta alkukauden 2020–2021 Järvinen marraskuussa 2020 try-out -sopimuksella KHL-joukkue Jokereihin, kun joukkueen kokoonpanosta oli useita pelaajia sivussa koronavirustartuntojen vuoksi. Jokereita valmensi hänelle Suomen A-maajoukkueesta tuttu Lauri Marjamäki. Järvinen pelasi siellä kaksi ottelua. Joulukuussa hän siirtyi loppukauden kattavalla sopimuksella SM-liigajoukkue Porin Ässiin.

Lokakuussa 2023 Järvinen palasi SM-liigaan ja hän siirtyi kahden kuukauden sopimuksella Rauman Lukkoon paikkaamaan puolustuksen loukkaantumisia. Sopimukseen sisältyi optio loppukaudesta 2023–2024. Marraskuun lopulla Lukko käytti option ja teki Järvisen kanssa loppukauden kattavan jatkosopimuksen.

## Tilastot

## Lähteet

*
*
*

### Viitteet
Pekka Toppari

**Pekka Toppari** (s. 9. helmikuuta 1954) on entinen suomalainen huippulentopalloilija. Toppari pelasi urallaan 263 A-maaottelua ja voitti kaksi Suomen mestaruutta Seinäjoen Maila-Jussien riveissä vuosina 1986 ja 1987. Espanjassa Real Madridissa Toppari pelasi kauden 1981-1982 ja saavutti seuran riveissä hopeamitalit sekä Espanjan liigassa että Espanjan cupissa.

Toppari sai lentopallo-oppinsa Kauhavan Wisan riveissä. Hän pelasi sittemmin Kokkolan Tiikereissä, Lentopalloseura Hesassa, Real Madridissa ja Seinäjoen Maila-Jusseissa sekä edusti Suomea kaksi kertaa niin MM- kuin EM-kisoissa. Vuosina 1972-87 Toppari pelasi kaikkiaan 263 A-maaottelua, mikä on kuudenneksi eniten suomalaisista mieslentopalloilijoista. Lentopallon SM-sarjassa Topparin tilille tuli kaikkiaan 273 ottelua. "Ura loppui reilusti yli nelikymppisenä Kuutosissa ykkössarjassa", Pekka Toppari kommentoi Ilkka-lehden haastattelussa 2014.

Suomalaisen lentopallon Hall of Fameen Toppari valittiin 22.8.2018.

## Viitteet
Kari Kalin

**Kari Kalin** (30. huhtikuuta 1962) on suomalainen lentopalloilija. Häntä pidetään yhtenä Suomen kaikkien aikojen parhaimmista passareista. Hän pelasi Suomen lentopallomaajoukkueessa vuosina 1981–1993. Vuonna 2008 yleisö valitsi hänet kaikkien aikojen loimulaiseksi.

Kari Kalin voitti neljä Suomen mestaruutta Loimu -79:n joukkueessa vuosina 1982–1984 ja 1990. Hän pelasi SM-sarjassa uransa aikana 435 ottelua. Hän edusti Suomea MM-kisoissa 1982 ja useissa EM-kisoissa. Hän pelasi ensimmäisenä suomalaisena yli 300 lentopallomaaottelua. A-maaotteluita hänellä on kaikkiaan 312.

## Lähteet

## Aiheesta muualla
* Kari Kalin kaikkien aikojen loimulainen
Mauri Leppänen

**Mauri Juhani ”Moukari” Leppänen** (30. huhtikuuta 1955 Toholampi – 14. marraskuuta 2014 Lahti) oli suomalainen ammattilaislentopalloilija. Hän pelasi urallaan suomalaisten joukkueiden lisäksi Italiassa kolme kautta Milanon joukkueessa 1983–1986. Suomen lentopallomaajoukkueessa Leppänen pelasi 171 A-maaottelua. Leppänen kilpaili myös keihäänheitossa, jossa hänen ennätyksensä oli vuonna 1976 heitetty 73,10.

Leppäsen avopuoliso oli Kristiina Helander eli laulaja Tiina Tiikeri. Hän kuoli äkilliseen sairauskohtaukseen kotonaan Lahdessa 59-vuotiaana.

## Lähteet
Matti Juntura

**Matti Juntura** (s. 16. maaliskuuta 1963) on suomalainen lentopalloilija. Hän on pituudeltaan 207-senttimetrinen ja oli 1980-luvun lopun ja 1990-luvun alun parhaimpia suomalaisia keskitorjujia. Hän pelasi Suomen maajoukkueessa 189 A-maaottelua ja on sillä ollut kymmenen eniten maaotteluita pelanneen suomalaisen joukossa. Hän voitti kuusi Suomen-mestaruutta, joista neljä KuPS-Volleyssa vuosina 1991–1994. Hän pelasi kahdet Euroopan-mestaruuskilpailut, maailmanliigaa ja monia Pohjoismaiden mestaruuskilpailuja.

Juntura valittiin vuoden lentopalloilijaksi 1991. Hänet nimettiin Suomen Lentopalloliiton Hall of Fameen vuonna 2025.

Matti Junturan poika Ville Juntura on pääsarjatason lentopalloilija.

## Lähteet
Keltahempot

**Keltahempot** (*Serinus*) on peippojen heimoon kuuluva varpuslintusuku.

Keltahempot elävät pääasiassa Afrikassa ja muutamat lajit myös Euroopassa ja Aasiassa. Ne ovat pieniä siemensyöjävarpuslintuja, joiden höyhenpuku on usein keltainen tai viiruinen. Kanarialintu eli kanarianhemppo on hyvin yleinen lemmikkilintu.

## Keltahemppolajit
Luettelo perustuu BirdLife Suomen maailman lintujen suomenkieliseen nimistöön. Luokittelujen eroavuuksista johtuen lajisto voi olla erilainen eri lähteissä.

* Afrikankeltahemppo *Serinus flavivertex*
* Eritreanhemppo *Serinus nigriceps*
* Harmaaniskahemppo *Serinus canicollis*
* Kanarianhemppo *Serinus canaria*
* Keltahemppo *Serinus serinus*
* Kultahemppo *Serinus pusillus*
* Mustahuppuhemppo *Serinus alario*
* Syyrianhemppo *Serinus syriacus*

## Lähteet
Infiniti G37

**Infiniti G37** on Infinitin vuodesta 2007 vuoteen 2015 valmistama urheilullinen coupé. Se korvasi Infiniti G35 Coupén. Sedan-mallin nimi on Q40. Q40 muistuttaa ulkonäöltään paljon Q60:tä. Japanissa molempia malleja myydään Nissan Skyline-nimen alla samoin kuin edeltäjäänsä. Q60:sä on 3.7-litrainen V6-moottori edeltäjänsä 3.5-litraisen moottorin sijaan. Infiniti esitteli vuonna 2015 auton seuraajan, Infiniti Q60:n. G37-mallin valmistus päättyi tällöin.
William Cooper

**William Cooper** (1798 – 20. huhtikuuta 1864) oli yhdysvaltalainen eläintieteilijä ja keräilijä.

Cooper opiskeli eläintiedettä Euroopassa 1821–1824. Hän tutki erityisesti simpukankuoria. Myöhemmin hän teki tutkimus- ja keräysmatkat Nova Scotiaan, Kentuckyyn ja Bahamasaarille. Cooper ei itse ollut kirjailija, mutta hänen kokoelmansa auttoivat muita tutkijoita, kuten John James Audubon, Charles Lucien Bonaparte ja Thomas Nuttall, suorittamaan tutkimuksia.

Cooper oli yksi New York Lyceum of Natural Historyn, myöhemmin New York Academy of Sciences, perustajista, ja ensimmäinen yhdysvaltalainen, joka hyväksyttiin Zoological Society of Londonin jäseneksi.

Cooperin poika James Graham Cooper (1830–1902) oli lääkäri ja luonnontieteilijä.

Cooper nimesi linnuista muun muassa amerikannokkavarpusen (*Coccothraustes vespertinus*), nykyisin *Hesperiphona vespertina*.

## Lähteet
Reseptio

Oikeustieteissä **reseptio** ( < *recipere* ’ottaa vastaan’) viittaa laajamittaiseen oikeusajattelun tai oikeudellisten ratkaisujen omaksumiseen lähdeoikeusjärjestyksestä toiseen. Reseptio voi olla pakon sanelemaa, mutta se voidaan toteuttaa myös tarpeen tai ideologian vuoksi. Historiallisesti tunnettu esimerkki on roomalaisen oikeuden reseptio Saksassa keskiajalla.

Estetiikassa **reseptio** tarkoittaa taiteen vastaanottoa. Keskeisiä tutkimusaloja ovat reseptioestetiikka, joka tarkastelee taideteosten vastaanottokokemusta, ja reseptiohistoria, joka tarkastelee taideteosten vastaanottoa ajan mittaan.

## Katso myös
*Oikeudellinen siirrännäinen
*Vastaanottotutkimus

## Lähteet
*Husa, Jaakko: Oikeudellisten siirrännäisten ongelmallisuudesta. *Lakimies* 3/1999, s. 376–397.
Jussi Jokinen (lentopalloilija)

**Jussi Jokinen** (s. 7. maaliskuuta 1960) on entinen suomalainen lentopalloilija, joka on pelaajauransa jälkeen toiminut lukuisissa eri tehtävissä lentopallon sekä salibandyn parissa.

Suurimman osan aktiiviurastaan, 15 kautta, Raision Loimussa esiintynyt Jussi Jokinen pelasi 501 SM-sarjaottelua sekä voitti Suomen mestaruuden vuosina 1982–1984 ja 1990. Maaotteluita hänelle kertyi 226. Hän pelasi myös 1- ja 2-sarjassa Ähtärin Urheilijoissa ja Ähtärin Mesikämmenissä.

Lokakuussa 2022 Jussi Jokinen aloitti lentopallon Mestaruusliigan kilpailupäällikkönä ja hänen vastuullaan on myös myös liigaseurojen kansainväliseen toimintaan liittyviä tehtäviä. Aiemmin Jokinen on toiminut lentopallon SM-liigan (nykyinen Mestaruusliiga) toimitusjohtajana vuosina 1995-1999 sekä toiminnanjohtajana 2009-2018, Raision Loimun toiminnanjohtajana 1999-2002, isku-Volleyn toiminnanjohtajana 2001-2002, Lentopalloliiton kilpailupäällikkönä 2002-2007 sekä maajoukkuevastaavana 1996-2006. Salibandyn parissa hän on ollut Turun Palloseuran toiminnanjohtajana vuosina 2007-2008.

Lentopalloliiton kilpailupäällikkönä Jokinen oli vahvasti vaikuttamassa siihen, että Suomi nousi lentopalloilussa maailmanliigan tasolle. Vuoden 2007 maailmanliigan Etelä-Korea-pelien järjestäminen Turussa oli Jokisen aikaansaannosta.

Jokisen poika Jere pelaa Turun Palloseuran edustusjoukkueessa salibandya.

## Lähteet
Infiniti I

**Infiniti I30** ja **I35** olivat keskikokoisia luksusautoja, joita Infiniti myi Pohjois-Amerikan markkinoilla. Euroopassa samaa autoa myytiin nimellä Nissan Maxima QX. 
I30 esiteltiin vuonna 1996 korvaamaan vanhentuva takavetoinen J30. Uusi I30 oli etuvetoinen, huomattavasti urheilullisempi kuin edeltäjänsä ja siinä oli 3.0-litrainen V6-moottori. Se oli suunnattu Mercedes-Benz E-sarjan, BMW 5-sarjan ja Saab 9-5:n kilpailijaksi. Se oli Infinitin pienin malli vuodet 1997–1998, kunnes toisen sukupolven Infiniti G20 lanseerattiin.
Vuonna 2000 esiteltiin toisen sukupolven I30, samalla kun myös uuden sukupolven Maxima esiteltiin. Vuoden 2001 lopussa auto sai uuden, 3.5-litraisen V6-moottorin, ja samalla auton mallimerkintä muuttui I35:ksi.  Vuoden 2004 syyskuussa Nissan ilmoitti I35:n tuotannon lopettamisesta. Sen korvasi vuonna 2003 esitelty M-sarja.

## Aiheesta muualla
Talin jalkapallohalli

**Talin jalkapallohalli** sijaitsee Helsingin Talissa, Purotien varrella. Halli on valmistunut 1992. Sen pelikentän koko on 100 x 64m ja vapaa korkeus keskeltä mitattuna 20 metriä. Nykyinen, vuonna 2004 asennettu kenttä on Edellgrass -tyyppinen jalkapallonurmi. Hallin katsomoissa on tilaa 500 katsojalle ja hallin valot valaisevat kentän 400 luxin voimin. Hallin yhteydessä on myös kahvio sekä neuvottelutilat.

## Lähteet